Bedre enn sitt rykte

Bedre enn sitt rykte er en norsk romantisk komedie- og dramafilm fra 1955 regissert av Edith Carlmar. Hovedrollene spilles av Vigdis Røising, Kari Norseth, Magne Bleness og Atle Merton.

Filmen bygger på en fortelling av Eva Seeberg.

Handling
Oslo 1955: Skolen er snart slutt, og russetiden skal feires med fynd og klem. Den unge Dag vil studere medisin og trenger en S i standpunktkarakter, men han er mindre flink i fransk, så ha tar privattimer hos den unge fransklærerinnen Tone Strøm. Etter hvert utvikler det seg et forhold mellom dem som skaper en rekke forviklinger.

Om filmen
VGs anmelder gav den terningkast tre og skrev følgende kommentar: «Overfladisk norsk film om russen. Tynn story, men ganske morsom enkelte ganger».http://www.retriever-info.com/proxy/?id=055016195509243K3cNE2alrD81xP7e23Di1iH10020101070g&x=495080739f88134af802ca341acc81b6

Oslos ungdom gikk på barrikadene i protest mot filmen i 1955.

Bladet Aktuelt kalte imidlertid filmen for “en god og ekte hverdagsfortelling med sosialt tilsnitt”, og fremhevet at regissør Carlmar som vanlig hadde ”trukket fram i lyset mye lovende ungdom: Kari Nordseth, Magne Bleness, Unni Bernhoft, Atle Merton, Synnøve Strigen, Per Christensen III, Odd Borgh o. fl. Fjorårets «funn», Vigids Røising, er også med.”

I rollene
(utvalg)
 Vigdis Røising ...  Karin 
 Unni Bernhoft ...  Mona 
 Synnøve Strigen ...  Gerd 
 Magne Bleness ...  Dag 
 Atle Merton ...  Roald 
 Odd Borg ...  Per 
 Per Christensen ...  Leif 
 Wilfred Werner ...  revysjef
 Jan Halvorsen ...  russepresident
 Sonja Lid ...  russeprinsessen
 Knut Bohwim ...  pianisten
 Kari Norseth ...  Tone Strøm, fransklærerinne
 Anders Sundby ...  Rektor 
 Karl-Ludvig Bugge ...  lektor Eng, kallenavn 'Knirken'
 Einar Vaage ...  rektor Vik

 Sanger 
«Chickerlakke» (Christian Hartmann/Otto Carlmar). Fremført av Vigdis Røising med Willy Andresens orkester. Utgitt på 78-platen Philips P-53034-H i 1955.Se plateetiketten
«Tu viens» (Christian Hartmann/Otto Carlmar). Fremført av Vigdis Røising med Willy Andresens orkester. Utgitt på 78-platen Philips P-53034-H i 1955.

Referanser

 Eksterne lenker 


Kategori:Norske dramafilmer
Kategori:Filmer fra 1955
Kategori:Norske filmer fra 1950-årene
Kategori:Norske filmkomedier
Kategori:Norske romantiske filmer
Kategori:Filmer regissert av Edith Carlmar
Kategori:Sort-hvitt-filmer
Kategori:Norskspråklige filmer
Kategori:Filmer lagt til Oslo